**81. ZAPISNIK**

sa sjednice Učiteljskog vijeća

održane 5.1.2016. u OŠ u Đulovcu

s početkom u 9:00 sati

Predsjedavatelj: Zlatica Kovačić, ravnateljica

Opravdano odsutni: Božo Ćenan, Petra Horvat, Jasna Matoušek – Žmegač, Dario Santo, Diana Vidović Petrović, Adriana Galunić, Goran jakić, Ankica Marjan i Miroslava Veltruski

Na početku sjednice ravnateljica je pročitala i predložila sljedeći dnevni red:

1. Usvajanje zapisnika s prošle sjednice Učiteljskog vijeća
* zapisničar
1. Što donosi Cjelovita kurikularna reforma? - predavanje u obliku webinara
* predavači: članovi Ekspertne radne skupine Cjelovite kurikularne reforme

3. Razmatranje pravilnika o kućnom redu i Etičkog kodeksa neposrednih nositelja odgojno-obrazovne djelatnosti te donošenje odluke o usvajanju prijedloga istih

 - ravnateljica

4. Izbor zamjenskog člana za Školski odbor

- imenovanje izbornog povjerenstva

5. Upiti i prijedlozi

Dnevni red je dopunjen sa točkom:

6. Organiziranje rada u jednoj smjeni u PŠ Veliki Bastaji

**Ad.1.)** Zapisnik s prošle sjednice pročitala je zapisničarka Vlatka Tokić.

 Zapisnik je jednoglasno usvojen.

**Ad.2.)** Učiteljsko vijeće sudjelovalo je na stručnom usavršavanju organiziranom u obliku webinara za sve osnovne i srednje škole u Hrvatskoj na temu “Što donosi kurikularna reforma?“. Predavači su bili članovi Ekspertne radne skupine Cjelovite kurikularne reforme koji su održali po tri 15-minutna predavanja na sljedeće teme: Kurikularni pristup: ciljevi i načela; Specifične promjene i novosti koje donosi Cjelovita kurikularna reforma te Predmeti u novom kurikulumu. Nakon svakog predavanja slijedilo je 15 minuta za pitanja sudionika.

**Ad.3.)** Ravnateljica je Učiteljskom vijeću prezentirala Pravilnik o kućnom redu i Etički kodeks neposrednih nositelja odgojno – obrazovne djelatnosti. Uvažile su se opaske nekih nastavnika te su dokumenti dopunjeni. Prihvaćen je i prijedlog nastavnice Anđeline Papac da radna skupina izradi ppt s najbitnijim stavkama iz pravilnika, posebno za predmetnu i posebno za razrednu nastavu, kako bi se roditeljima na roditeljskim sastancima zornije prenijele informacije.

**Ad.4.)** Učiteljsko vijećeimenovalo je temeljem čl. 30. Statuta školeizborno povjerenstvo sa zadatkom provođenja izbora za zamjenskog člana Školskog odbora na mjesto stalne članice Petre Horvat koja je na porodiljnom dopustu. Za izborno povjerenstvo izabrani su Renata Rambousek, Tanja Debeljak i Vlatka Tokić. Povjerenstvo je prema čl. 31. Statuta škole zaprimilo dvije kandidature članova Učiteljskog vijeća: Ivice Bačića i Tee Vodogažec. Nakon završetka kandidiranja, temeljem popisa kandidata izborno povjerenstvo sastavilo je izbornu listu prema abecednom redu te izradilo glasačke listiće. Temeljem čl. 36. Statuta škole nakon rezultata tajnog glasovanja, sa 22 od 26 mogućih glasova, za zamjenskog člana Školskog odbora imenovan je Ivica Bačić.

**Ad.5.)** Upita i prijedloga nije bilo.

**Ad.6.)** Nastavnici PŠ Veliki Bastaji zamolili su da se dnevni red dopuni točkom vezanom za organiziranje rada u jednoj smjeni u toj područnoj školi. Nastavnici Anđelina Papac i Oliver Sakač iznijeli su prijedloge za preuređenje škole kojim bi se dobile dodatne dvije učionice. Ravnateljica je iznijela prijedlog da se učenici 7. i 8. razreda iz Bastaja premjeste u matičnu školu u Đulovcu s obzirom da ovdje već postoje dvije slobodne učionice. Dogovoreno je da će svi papirnato uobličiti i argumentirati svoje ideje vezane uz organiziranje jednosmjenskog rada te ih predati ravnateljici. Nakon proučavanja svih opcija nastavit će se sa raspravom i dogovorima.

Sjednica Učiteljskog vijeća završila je u 12:45 sati.

Zapisničaka: M.P. Ravnateljica:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

(Vlatka Tokić) (Zlatica Kovačić)